12.  ΝΟΜΟΣ υπ αριθρ. 4517 της 21/27 Ιουν. 1966 (ΦΕΚ Α΄130)  Περί κυρώσεως της υπογραφείσης εν Παρισίοις, την 22αν Απρ. 1960, Διεθνούς Συμφωνίας «περί Πιστοποιητικών Πλωϊμότητος εισαγωμένων αεροσκαφών».  Άρθρον μόνον.-Κυρούται και έχει πλήρη ισχύν Νόμου η υπογραφείσα εν Παρισίοις την 22αν απρ. 1960, Διεθνής Συμφωνία «περί πιστοποιητικών Πλωϊμότητος εισαγομένων αεροσκαφών», ης το κείμενον έπεται εν Γαλλικώ πρωτοτύπω και Ελληνική μεταφράσει. Η ισχύς της ως άνω συμφωνίας ανατρέχει εις την 22αν Ιουν. 1961 ημερομηνίαν υπογραφής ταύτης παρά της Ελλάδος. Διεθνής Συμφωνία Περί Πιστοποιητικών Πλωϊμότητος εισαγομένων αεροσκαφών. Τα υπογράψαντα την παρούσαν Συμφωνίαν Κράτη Λαβόντα υπ’ όψιν: Ότι η υπογραφείσα εν Σικάγω, την 7ην Δεκ. 1944, Σύμβασις «περί Διεθνούς Πολιτικής Αεροπορίας» περιλαμβάνει διατάξεις τινάς περί Πιστοποιητικών Πλωϊμότητος. Ότι δεν υφίσταται εν τούτοις πολυμερής συμφωνία δια την έκδοσιν και αναγνώρισιν ισχύος πιστοποιητικών πλωϊμότητος αεροσκαφών εισαγομένων εκ τινος Κράτους εις έτερον, και Ότι είναι επιθυμητή η σύναψις τοιούτων συμφωνιών όσον αφορά τα εν λόγω αεροσκάφη. Συνεφώνησαν επί των κάτωθι: Άρθρ.1.-Η παρούσα Συμφωνία έχει εφαρμογήν μόνον επί πολιτικών αεροσκαφών κατασκευαζομένων επί του εδάφους Συμβαλλομένου Κράτους και εισαγομένων εξ ενός Συμβαλλομένου Κράτους εις έτερον υπό τον όρον ότι τα αεροσκάφη ταύτα: α)κατεσκευάσθησαν συμφώνως προς τους εφαρμοζομένους νόμους, κανονισμούς και απαιτήσεις περί πλωϊμότητος του Κράτους κατασκευής, β)εκπληρούν τα κατώτατα όρια των εφαρμοζομένων κανόνων περί πλωϊμότητος των καθιερωθέντων δυνάμει των διατάξεων της Συμβάσεως περί Διεθνούς Πολιτικής Αεροπορίας, γ)δύνανται να ανταποκριθούν προς τας απαιτήσεις των κανονισμών εκμεταλλεύσεως του Κράτους εισαγωγής και            δ)ανταποκρίνονται προς άπαντας τους κοινοποιηθέντας συμφώνως προς τας διατάξεις του άρθρ. 4 της παρούσης συμφωνίας ειδικούς όρους. Άρθρ.2.-1)Εάν Συμβαλλόμενον Κράτος ήθελε λάβει αίτησίν τινα περί Πιστοποιητικού Πλωϊμότητος αεροσκάφους εισαχθέντος ή εισαχθησομένου εις το έδαφός του και προοριζομένου εν συνεχεία να καταχωρισθή εις το νηολόγιον τούτου, οφείλει, υπό την επιφύλαξιν των ετέρων διατάξεων της παρούσης Συμφωνίας: α)να αναγνωρίση την ισχύν του υπάρχοντος πιστοποιητικού πλωϊμότητος του εν λόγω αεροσκάφους, ή β)να εκδώση νέον πιστοποιητικόν. 2)Εν τούτοις, εάν το εν λόγω Κράτος προτιμά να εκδώση νέον πιστοποιητικόν, δύναται εν αναμονή της εκδόσεως τούτου, να αναγνωρίση την ισχύν του ήδη υπάρχοντος τοιούτου δια περίοδον μη υπερβαίνουσαν τους εξ μήνας ή δια την περίοδον της διαρκείας ισχύος του υπάρχοντος πιστοποιητικού, εφ’ όσον η τελευταία αύτη είναι μικροτέρα των έξ μηνών. Άρθρ.3.-Πάσα συμφώνως τω άρθρ. 2 αίτησις περί εκδόσεως ή αναγνωρίσεως ισχύος πιστοποιητικού πλωϊμότητος, δέον όπως συνοδεύηται υπό των εν τω Καταλόγω του Παραρτήματος της παρούσης Συμφωνίας καθοριζομένων εντύπων. Άρθρ.4.-Παν Συμβαλλόμενον Κράτος εις ο υπεβλήθη αίτησις συμφώνως τω άρθρ. 2 της παρούσης Συμφωνίας θα δικαιούται να εξαρτήση την αναγνώρισιν ισχύος του πιστοποιητικού εκ της εκπληρώσεως παντός ειδικού όρου κοινοποιηθέντος προς άπαντα τα Συμβαλλόμενα Κράτη και εφαρμοζομένου κατά τον ίδιον χρόνον δια την έκδοσιν πιστοποιητικών των αεροσκαφών του. Το δικαίωμα τούτο θα ασκήται κατόπιν προηγουμένης συνεννοήσεως: α)μετά του Κράτους το οποίον εχορήγησεν εις το εν λόγω αεροκάφος το εν ισχύϊ πιστοποιητικόν πλωϊμότητος, και β)τη αιτήσει του εν λόγω Κράτους, επίσης μετά του Κράτους επί του εδάφους του οποίου κατεσκευάσθη το αεροσκάφος. Άρθρ.5.-1)Παν Συμβαλλόμενον Κράτος επιφυλάσσεται του δικαιώματος να αναβάλη την έκδοσιν ή αναγνώρισιν ισχύος πιστοποιητικού πλωϊμότητος αεροσκάφους εισαχθέντος ή εισαχθησομένου εις το έδαφός του εάν, το εν λόγω αεροσκάφος: α)φαίνεται να ετύγχανε συντηρήσεως υπό συνθήκας κατωτέρας των προβλεπομένων υπό των κανονικώς υιοθετηθέντων υπ’ αυτού κανόνων συντηρήσεως. β)φαίνεται να παρουσιάζη χαρακτηριστικά απαράδεκτα δια το εν λόγω Κράτος. γ)φαίνεται να μη πληροί τους όρους τους τιθεμένους υπό της νομοθεσίας, των κανονισμών και     των      εφαρμοστέων      απαιτήσεων       περί        (Μετά την σελ. 920 Σελ. 920,01 290-125 Πολυεθνείς Αεροπορικές Συμβάσεις 38.Π.α.12   355 πλωϊμότητος του Κράτους κατασκευής του αεροσκάφους ή δ)υπάγεται εις την προβλεπομένην υπό των διατάξεων του άρθρ. 1, υποπαρ. γ΄ της παρούσης Συμφωνίας κατηγορίαν και δεν δύναται την στιγμήν ταύτην να ανταποκριθή προς τα απαιτήσεις των κανονισμών εκμεταλλεύσεως του Κράτους εισαγωγής. 2)Εις τας περιπτώσεις τας μνημονευομένας εν υποπαρ. α΄, β΄ και γ΄ της ως άνω παρ. 1 έκαστον Συμβαλλόμενον Κράτος δύναται ομοίως να αρνηθή την έκδοσιν ή αναγνώρισιν ισχύος πιστοποιητικού πλωϊμότητος κατόπιν συνεννοήσεως μετά του κράτους το οποίον εχορήγησε το εν ισχύϊ πιστοποιητικόν πλωϊμότητος και, εφ’ όσον τούτο ήθελεν αιτηθή υπό του τελευταίου τούτου, επίσης μετά του Κράτους εις το έδαφος του οποίου κατεσκευάσθη το αεροσκάφος. Άρθρ.6.-Παν Συμβαλλόμενον Κράτος ο οποίον αναγνωρίζει την ισχύν πιστοποιητικού πλωϊμότητος συμφώνως προς τας διατάξεις του άρθρ. 2 της παρούσης Συμφωνίας δέον, άμα τη εκπνοή της περιόδου της εν λογω αναγνωρίσεως, είτε να παρατείνη την ισχύν του ήδη υπάρχοντος τοιούτου, υπό τους ιδίους όρους τους επιβαλλομένους υπό του Κράτους τούτου δια την ανανέωσιν των ιδίων του πιστοποιητικών, ή να εκδίδη νέον πιστοποιητικόν. Ουχ’ ήττον, το εν λόγω Κράτος δύναται, πριν ή προβή εις τοιαύτην ενέργειαν να συμβουλευθή το Κράτος επί του εδάφους του οποίου κατεσκευάσθη το εν λόγω αεροσκάφος ή προς οιονδήποτε Συμβαλλόμενον Κράτος εις το οποίον ήτο προηγουμένως νηολογημένον. Άρθρ.7.-Έκαστον Συμβαλλόμενον Κράτος θέλει τηρή κατά το δυνατόν πλήρως ενήμερα τα λοιπά Συμβαλλόμενα Κράτη, περί των Νόμων του, κανονισμών και απαιτήσεων περί πλωϊμότητος, συμπεριλαμβανομένων των συμπληρωματικών κανονισμών εκμεταλλεύσεως ως και περί των από καιρού εις καιρόν επενεχθησομένων τροποποιήσεων αυτών. Επίσης, θα παρέχη εν τω μέτρω του δυνατού, τη αιτήσει Συμβαλλομένου Κράτους προτιθεμένου να εφαρμόση τας διατάξεις του άρθρ. 2 της παρούσης Συμφωνίας, λεπτομερείς πληροφορίας περί των Νόμων του, κανονισμών και απαιτήσεων περί πλωϊμότητος βάσει των οποίων τούτο είχεν εκδόσει ή αναγνωρίσει την ισχύν πιστοποιητικού πλωϊμότητος.  Σελ. 920,02 290-126 Άρθρ.8.-Συμβαλλόμενον Κράτος εις το έδαφος του οποίου κατεσκευάσθη αεροσκάφος και εκ του οποίου εξάγεται εις έτερον Συμβαλλόμενον Κράτος το οποίον εν συνεχεία χορηγεί εις το αεροσκάφος τούτο εν ισχύϊ πιστοποιητικόν πλωϊμότητος, συμφώνως προς τας διατάξεις του άρθρ. 2, θέλει: α)ανακοινώσει προς άπαντα τα Συμβαλλόμενα Κράτη λεπτομερείς πληροφορίας επί των υποχρεωτικών τροποποιήσεων και επιθεωρήσεων αίτινες δυνατόν ανά πάσαν στιγμήν να απαιτηθώσι δια τον τύπον του εν λόγω αεροσκάφους, και β)παρέχει, κατόπιν αιτήσεως, εις παν Συμβαλλόμενον Κράτος, εν τω μέτρω του δυνατού, πληροφορίας και συμβουλάς περί: ι)των όρων υφ’ ους αρχικώς εξεδόθη το πιστοποιητικόν πλωϊμότητος δια το εν λόγω αεροσκάφος και ιι)πάσης ουσιώδους επισκευής μη δυναμένης να γίνη τη βοηθεία των σχεδίων επισκευών των περιλαμβανομένων εις το Εγχειρίδιον συντηρήσεως του τύπου τούτου αεροσκαφών ή δια της συναρμολογήσεως των τμημάτων των ανταλλακτικών. Άρθρ.9.-Η δια την εφαρμογήν (των διατάξεων της παρούσης Συμφωνίας ακολουθητέα διαδικασία δύναται ν’ αποτελέση αντικείμενον απ’ ευθείας συνεννοήσεων μεταξύ των αρμοδίων Αρχών των επιφορτισμένων παρ’ εκάστω των Συμβαλλομένων Κρατών με την έκδοσιν και αναγνώρισιν της ισχύος των πιστοποιητικών πλωϊμότητος. Δια τους σκοπούς της παρούσης Συμφωνίας, η απόφασις Συμβαλλομένου Κράτους ως προς την ερμηνείαν ή εφαρμογήν των ιδίων αυτού Νόμων, κανονισμών και απαιτήσεων περί πλωϊμότητος, θα είναι τελική και θα δεσμεύη τα έτερα Συμβαλλόμενα Κράτη. Άρθρ.10.-1)Η παρούσα Συμφωνία θα είναι ανοικτή προς υπογραφήν υπό των Κρατών-Μελών της Ευρωπαϊκής Επιτροπής Πολιτικής Αεροπορίας. 2)Θέλει επικυρωθή υπό των υπογραψάντων Κρατών. 3)Τα όργανα επικυρώσεως θέλουσι κατατεθή παρά τω Οργανισμώ Διεθνούς Πολιτικής Αεροπορίας.        38.Π.α.12 Πολυεθνείς Αεροπορικές Συμβάσεις   356 Άρθρ.11.-1)Ευθύς ως δύο εκ των υπογραψάντων Κρατών ήθελον καταθέσει τα όργανα επικυρώσεώς των της παρούσης Συμφωνίας, αύτη θέλει τεθή εν ισχύϊ μεταξύ αυτών, από της τριακοστής ημέρας από της ημερομηνίας καταθέσεως του δευτέρου οργάνου επικυρώσεως. Θέλει τεθή εν ισχύϊ, δι’ έκαστον Κράτος όπερ καταθέτει το όργανόν του επικυρώσεως μετά την ημερομηνίαν ταύτην, τριάκοντα ημέρας από της ημερομηνίας καταθέσεως του τοιούτου οργάνου. 2)Ευθύς ως η παρούσα Συμφωνία τεθή εν ισχύϊ δέον όπως καταχωρισθή παρά τοις Ηνωμένοις Έθνεσι υπό του Γενικού Γραμματέως του Οργανισμού Διεθνούς Πολιτικής Αεροπορίας. Άρθρ.12.-1)Η παρούσα Συμφωνία θέλει παραμείνει ανοικτή προς υπογραφήν επί έξ μήνας από της ενάρξεως ισχύος της. Μετά ταύτα, θα είναι ανοικτή προς προσχώρησιν μη υπογραψάντων Κρατών-Μελών της Ευρωπαϊκής Επιτροπής Πολιτικής Αεροπορίας. Μετά δύο έτη από της αρχικής ισχύος της, θα είναι ανοικτή επίσης προς προσχώρησιν Κρατών-Μελών του Οργανισμού Διεθνούς Πολιτικής Αεροπορίας άτινα δεν είναι μέλη της Ευρωπαϊκής Επιτροπής Πολιτικής Αεροπορίας. 2)Η προσχώρησις Κράτους πραγματοποιείται δια της καταθέσεως οργάνου επικυρώσεως παρά τω Οργανισμώ Διεθνούς Πολιτικής Αεροπορίας και τίθεται εν ισχύϊ την τριακοστήν ημέραν από της ημερομηνίας καταθέσεως. Άρθρ.13.-1)Παν συμβαλλόμενον Κράτος δύναται να καταγγείλη την παρούσαν Συμφωνίαν δι’ εγγράφου ανακοινώσεως προς τον Πρόεδρον της Ευρωπαϊκής Επιτροπής Πολιτικής Αεροπορίας και προς τον Οργανισμόν Διεθνούς Οργανώσεως Πολιτικής Αεροπορίας. 2)Η ισχύς της καταγγελίας άρχεται από της τριακοστής ημέρας από της ημερομηνίας λήψεως υπό του Οργανισμού Διεθνούς Πολιτικής Αεροπορίας της ανακοινώσεως της καταγγελίας, αλλά μόνον ως προς το καταγγέλλον Κράτος, υπό τον όρον ότι: α)αι διατάξεις του άρθρ. 8 της παρούσης Συμφωνίας θα συνεχίσουν ισχύουσαι επί πέντε έτη από της ημερομηνίας ισχύος της καταγγελίας ως προς αεροσκάφος δια το οποίον ανεγνωρίσθη η ισχύς ή εξεδόθη πιστοποιητικόν πλωϊμότητος συμφώνως προς τους όρους της παρούσης Συμφωνίας. β)αι διατάξεις των άρθρ. 1 έως 7 και 9 θα συνεχίσουν ισχύουσαι επί δύο έτη από της ημερομηνίας ισχύος της καταγγελίας ως προς αεροσκάφος δια το οποίον υπεβλήθη αίτησις προ της ημερομηνίας ταύτης δια την αναγνώρισιν ή έκδοσιν πιστοποιητικού πλωϊμότητος συμφώνως προς τους όρους της παρούσης Συμφωνίας.     Άρθρ.14.-Ο Γενικός Γραμματεύς του Οργανισμού Διεθνούς Πολιτικής Αεροπορίας θα γνωστοποιή προς τον Πρόεδρον και άπαντα τα Κράτη-Μέλη της Ευρωπαϊκής Επιτροπής Πολιτικής Αεροπορίας και προς οιονδήποτε προσχωρήσαν εις την παρούσαν Συμφωνίαν Κράτος: α)την κατάθεσιν οργάνου επικυρώσεως ή προσχωρήσεως και την ημερομηνίαν ταύτης, εντός δέκα πέντε ημερών από της ημερομηνίας καταθέσεως, και β)την λήψιν πάσης γνωστοποιήσεως καταγγελίας και την ημερομηνίαν ταύτης, εντός δεκαπέντε ημερών από της ημερομηνίας λήψεως. 2)Ο Γενικός Γραμματεύς του Οργανισμού Διεθνούς Πολιτικής Αεροπορίας θα γνωστοποιή επίσης προς τον Πρόεδρον και τα Κράτη –Μέλη της Ευρωπαϊκής Επιτροπής Πολιτικής Αεροπορίας την ημερομηνίαν ενάρξεως ισχύος της παρούσης Συμφωνίας συμφώνως τη παρ. 1 του άρθρ. 11. Άρθρ.15.-1)Δια να είναι αποδεκτή αίτησις περί συγκλήσεως συσκέψεως των Συμβαλλομένων Κρατών προς εξέτασιν προτάσεως περί πιθανών τροποποιήσεων της Συμφωνίας δέον όπως αύτη απευθύνηται προς τον Οργανισμόν Διεθνούς Πολιτικής Αεροπορίας εκ μέρους τουλάχιστον των 25% των συμβαλλομένων Κρατών και τουλάχιστον δώδεκα μήνας μετά την έναρξιν ισχύος της παρούσης Συμφωνίας. Ο οργανισμός Διεθνούς Πολιτικής Αεροπορίας εν συνεννοήσει μετά του Προέδρου της Ευρωπαϊκής Επιτροπής Αεροπορίας θέλει συγκαλέση την σύσκεψιν γνωστοποιών τούτο εις τα Συμβαλλόμενα Κράτη τουλάχιστον τρεις μήνας ενωρίτερον. 2)Πάσα προτεινομένη τροποποίησις της Συμφωνίας δέον να εγκριθή κατά την εν λόγω σύσκεψιν υπό της πλειονότητος απάντων των Συμβαλλομένων Κρατών, απαιτουμένης της παρουσίας των δύο τρίτων των Συμβαλλομένων Κρατών δια την ύπαρξιν απαρτίας προς έναρξιν των εργασιών της συσκέψεως. 3)Η τροποποίησις θέλει τεθή εν ισχύϊ ως προς τα επικυρώσαντα ταύτην Κράτη μετά την επικύρωσιν υπό του καθορισθησομένου υπό της εν λόγω συσκέψεως αριθμού Κρατών ή από της υπό της αυτής συσκέψεως, καθορισθησομένης ημερομηνίας. Άρθρ.16.Η παρούσα Συμφωνία θα εφαρμόζεται δι’ όλα τα μητροπολιτικά εδάφη των συμβαλλομένων Κρατών. Έκαστον Συμβαλλόμενον Κράτος δύναται, κατά τον χρόνον καταθέσεως του οργάνου του επικυρώσεως ή προσχωρήσεως, να καθορίση δια δηλώσεως απευθυνομένης προς τον Γενικόν Γραμματέα του Οργανισμού Διεθνούς Πολιτικής Αεροπορίας το έδαφος ή τα εδάφη άτινα δέον να θεωρούνται ως μητροπολιτικά εδάφη δια τους σκοπούς της παρούσης Συμφωνίας.  (Αντί της σελ. 920,03) Σελ. 920,03(α) 321-157 Πολυεθνείς Αεροπορικές Συμβάσεις 38.Π.α.12   357 Εις πίστωσιν των ανωτέρω, οι κάτωθι υπογεγραμμένοι, δεόντως εξουσιοδοτημένοι, υπέγραψαν την παρούσαν Συμφωνίαν. Εγένετο εν Παρισίοις, την εικοστήν δευτέραν ημέραν του μηνός Απριλίου του χιλιοστού εννεακοσιοστού εξηκοστού έτους εις έν μόνον αντίτυπον εις την γαλλικήν, αγγλικήν και ισπανικήν, και των τριών κειμένων εχόντων ίσην αυθεντικότητα. Η συμφωνία αύτη θέλει κατατεθή παρά τω Οργανισμώ Διεθνούς Πολιτικής Αεροπορίας και ο Γενικός Γραμματεύς του εν λόγω Οργανισμού θέλει αποστείλει κεκυρωμένα αντίγραφα αυτής προς άπαντα τα Κράτη-Μέλη. Αυστρία, Βέλγιον, Δανία, Φινλανδία, Γαλλία, Ομοσπονδιακή Δημοκρατία, της Γερμανίας, Νορβηγία, Πορτογαλία, Ισπανία, Σουηδία, Ελλάς, Ισλανδία, Ιρλανδία, Ιταλίας, Λουξεμβούργον, Ολλανδία, Ελβετία, Τουρκία, Ηνωμένον Βασίλειον. ΠΑΡΑΡΤΗΜΑ ΤΗΣ ΣΥΜΦΩΝΙΑΣ Κατάλογος Εντύπων Τα απαιτηθησόμενα έντυπα συμφώνως προς τους όρους της παρούσης Συμφωνίας ης η παρούσα κατάστασις αποτελεί συνημμένον Παράρτημα, είναι τα ακόλουθα: α)Πιστοποιητικόν πλωϊμότητος εκδοθέν ή ανανεωθέν ή αναγνωρισθέν εντός περιόδου εξήκοντα ημερών αμέσως προ της ημερομηνίας υποβολής συμφώνως τω άρθρ. 2 της Συμφωνίας, β)το εγχειρίδιον πτήσεως του αεροσκάφους, ή παν έτερον έντυπον επιτρεπόμενον δι’ ωρισμένην κατηγορίαν αεροσκαφών συμφώνως προς τας διατάξεις του Παραρτήματος της συμβάσεως περί Διεθνούς Πολιτικής Αεροπορίας, εμφαίνον τα στοιχεία υπό τύπον επιτρέποντα εις το αεροσκάφος να ανταποκρίνεται προς τους κανόνας εκμεταλλεύσεως, ως και προς πάντα περιορισμόν ολοκληρούντα τους κανόνας τούτους, οίτινες ισχύουν εις το Κράτος παρά τω οποίω θα νηολογηθή το αεροσκάφος, εκτός εάν το Κράτος τούτο ειδικώς παραιτηθή της απαιτήσεως ταύτης.    Σελ.920,04(α) 321-158 γ)το εγχειρίδιον συντηρήσεως αεροσκάφους συντεταγμένον κατά τρόπον παρέχοντα απάσας τας αναγκαίας πληροφορίας περί της διατηρήσεως της πλωϊμότητος του αεροσκάφους. δ)πίνακα βάρους εμφαίνοντα το βεβαιωθέν «βάρος κενόν» του αεροσκάφους και το αντίστοιχον κέντρον βάρους, ως επίσης και τα επιτρεπόμενα όρια των κέντρων βάρους. Το «βάρος κενόν» θα περιλαμβάνη το βάρος του καθωρισμένου έρματος, τα μη χρησιμοποιούμενα καύσιμα, τα μη αποστραγγιζόμενα έλαια, το συνολικόν βάρος του υγρού του υδροψυκτικού συστήματος και του υγρού του υδραυλικού συστήματος ως και το βάρος απάντων των παρελκομένων, οργάνων, εξοπλισμού και εξαρτημάτων (συμπεριλαμβανομένης της συσκευής ασυρμάτου και του καλύμματός του και παντός ετέρου τμήματος θεωρουμένου ως μη μετακινητού). Ο πίναξ βάρους θα περιλαμβάνη επίσης κατάλογον παρελκομένων, εξοπλισμών, συσκευών και ετέρων στοιχείων θεωρουμένων ως μετακινητών μετά πληροφοριών περί του οικείου βάρους των και θέσεώς των εν σχέσει προς το κέντρον βάρους. ε)έντυπα επιθεωρήσεως και συντηρήσεως του αεροσκάφους αναγκαιούντα προς διαβεβαίωσιν του Κράτους παρά τω οποίω θέλει νηολογηθή τούτο, ότι το εν λόγω αεροσκάφος εκπληροί τους όρους πλωϊμότητος του Κράτους τούτου. Συμφώνως τη υπ’ αριθ. Φ0010/Μ/1813-12 της 24 Μαΐου/2 Ιουν. 1967 Ανακοινώσει του Υπουργείου Εξωτερικών (ΦΕΚ Α΄ 90) ή κατάθεσις του οργάνου επικυρώσεως της ανωτέρω Διεθνούς Συμφωνίας περί πιστοποιητικών πλωϊμότητος εισαγομένων Αεροσκαφών εγένετο εν Μοντρεαλ την 29 Μαρτ. 1967. Η ισχύς της ως άνω Διεθνούς Συμφωνίας ήρξατο δια την Ελλάδα από της 28 Απρ. 1967.          38.Π.α.12 Πολυεθνείς Αεροπορικές Συμβάσεις   358  